ΑΠΟΦΑΣΕΙΣ
Αριθμ. 4581
Έγκριση Κανονισμού του Α΄κύκλου Σπουδών του
Τμήματος Λογιστικής και Χρηματοοικονομικής
της Σχολής Επιστημών Διοίκησης Επιχειρήσεων
του Πανεπιστημίου Μακεδονίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
(Αριθμ. συνεδρ. 17/26.3.2019)
Έχοντας υπόψη:
1. Τις διατάξεις του ν. 4009/2011 (Α΄ 195) «Δομή, λειτουργία, διασφάλιση της ποιότητας των σπουδών και
διεθνοποίηση των ανωτάτων εκπαιδευτικών ιδρυμάτων»
και ειδικότερα του Κεφαλαίου Ζ΄ και Η', όπως τροποποιήθηκαν και ισχύουν.
2. Τις διατάξεις του κεφ. Β του ν. 4386/2016 (Α΄ 83)
«Ρυθμίσεις για την έρευνα και άλλες διατάξεις», όπως
τροποποιήθηκαν και ισχύουν.
3. Τις διατάξεις του άρθρου 8, της παρ. 2 του άρ. 21
και του εδ. ιε της παρ. 2 του άρθρου 13 του ν. 4485/2017
(Α΄ 114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις».
4. Το π.δ. 147/10.4.1990 (Α΄ 56) «Μετονομασία της
Ανωτάτης Βιομηχανικής Σχολής Θεσσαλονίκης σε Πανεπιστήμιο Μακεδονίας Οικονομικών και Κοινωνικών
Επιστημών - Μετονομασία ίδρυση τμημάτων και ρύθμιση των θεμάτων που ανακύπτουν».
5. Το π.δ. 88/5.6.2013 (Α΄ 129) «Μετονομασία του Πανεπιστημίου Μακεδονίας Οικονομικών και Κοινωνικών
Επιστημών, συγχώνευση τμημάτων και ίδρυση-συγκρότηση σχολών».
6. Την απόφαση της αριθμ. 15/07.03.2019 συνεδρίασης
της Συνέλευσης του Τμήματος Λογιστικής και Χρηματοοικονομικής.
7. Την απόφαση της αριθμ. 17/26.3.2019 συνεδρίασης
της Συγκλήτου του Πανεπιστημίου Μακεδονίας.
8. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολο-
γισμού του Ιδρύματος, αποφασίζουμε:
Εγκρίνουμε τον Κανονισμό του Α΄ κύκλου Σπουδών
του Τμήματος Λογιστικής και Χρηματοοικονομικής της
Σχολής Επιστημών Διοίκησης Επιχειρήσεων του Πανεπιστημίου Μακεδονίας ως ακολούθως:
ΑΡΘΡΟ 1
ΔΟΜΗ ΠΡΟΓΡΑΜΜΑΤΟΣ
ΠΡΟΠΤΥΧΙΑΚΩΝ ΣΠΟΥΔΩΝ
1. Η οργάνωση και λειτουργία του Προγράμματος Προπτυχιακών Σπουδών στη Λογιστική και Χρηματοοικονο-
μική του Τμήματος Λογιστικής και Χρηματοοικονομικής της Σχολής Επιστημών Διοίκησης Επιχειρήσεων του
Πανεπιστημίου Μακεδονίας διέπεται από τις ισχύουσες
νομοθετικές διατάξεις.
2. Το πτυχίο (πρώτος κύκλος σπουδών) στο Τμήμα
Λογιστικής και Χρηματοοικονομικής συνίσταται στην
παρακολούθηση και επιτυχή εξέταση στα μαθήματα
του Προγράμματος Προπτυχιακών Σπουδών που αντιστοιχούν σε 240 πιστωτικές μονάδες και ολοκληρώνε-
ται με την απονομή του πτυχίου. Το ακαδημαϊκό έτος
αποτελείται από δύο εξάμηνα (Χειμερινό και Εαρινό)
και περιλαμβάνει εκπαιδευτικές δραστηριότητες που
αντιστοιχούν σε 30 πιστωτικές μονάδες ανά εξάμηνο. Η
Συνέλευση του Τμήματος μπορεί να αποφασίζει, όταν οι
συνθήκες απαιτούν, την τροποποίηση του προγράμματος σπουδών με σκοπό τη βελτίωσή του, σύμφωνα με
την ισχύουσα νομοθεσία και τις τρέχουσες επιστημονικές και επαγγελματικές εξελίξεις.
3. Οι σπουδές διεξάγονται με το σύστημα των εξαμηνιαίων μαθημάτων, υποχρεωτικών και κατ' επιλογής.
4. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 2
ΑΝΤΙΚΕΙΜΕΝΟ - ΣΚΟΠΟΣ
1. Ο σκοπός του Προγράμματος Προπτυχιακών
Σπουδών στη Λογιστική και Χρηματοοικονομική, του
Τμήματος Λογιστικής και Χρηματοοικονομικής είναι η
προαγωγή και η μετάδοση γνώσεων με την έρευνα και
τη διδασκαλία στα γνωστικά αντικείμενα της Λογιστικής
και της Χρηματοοικονομικής, καθώς και η κατάρτιση
στελεχών υψηλού επιπέδου για τις ανάγκες των οντοτήτων (επιχειρήσεων) και των οργανισμών του ιδιωτικού
και του δημόσιου τομέα.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Απριλίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 1429
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
2. Το Προπτυχιακό Πρόγραμμα Σπουδών δημιουργεί
την υποχρέωση σε όλους τους εμπλεκόμενους στη λειτουργία του να πρυτανεύει το κριτήριο της ποιότητας σε
κάθε μορφή δραστηριότητας. Συνεπώς, η ποιότητα και η
συνεχής βελτίωση θα πρέπει να διακρίνει το πρόγραμμα
σπουδών δηλ. τα μαθήματα και τον τρόπο διδασκαλίας,
τις σχέσεις των διδασκόντων με τους φοιτητές/φοιτήτριες, τις σχέσεις με τα άλλα Τμήματα και τις υπηρεσίες
του Πανεπιστημίου, την γραμματειακή υποστήριξη και
τις σχέσεις συνεργασίας για έρευνα καθώς και άλλες
εκδηλώσεις με επιχειρήσεις αλλά και οργανισμούς του
ευρύτερου δημόσιου και ιδιωτικού τομέα.
3. Το Πρόγραμμα μπορεί να συνεργάζεται με αντίστοιχα αναγνωρισμένων Ανώτατων Εκπαιδευτικών Ιδρυμά-
των, ερευνητικών ιδρυμάτων, διεθνώς αναγνωρισμένων
επαγγελματικών ινστιτούτων (ΙΕΣΟΕΛ, ACCA, CFA, IIA,
HC, ICAEW, κ.ο.κ.), ιδρυμάτων της ημεδαπής ή/και της
αλλοδαπής, τα οποία έχουν το κατάλληλο επιστημονικό
προσωπικό και διαθέτουν την αναγκαία υλικοτεχνική
υποδομή καθώς επίσης και με φορείς του Δημοσίου και
Ανεξάρτητες Αρχές. Η Συνέλευση του Τμήματος γνωστοποιεί στη Σύγκλητο τη σχετική απόφαση συνεργασίας.
4. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 3
ΤΙΤΛΟΣ ΣΠΟΥΔΩΝ
Η επιτυχής ολοκλήρωση του Προγράμματος Προπτυχιακών Σπουδών στη Λογιστική και Χρηματοοικονομική
σύμφωνα με τα άρθρα 11 και 14 οδηγεί στην απονομή
Πτυχίου του Τμήματος Λογιστικής και Χρηματοοικονομικής.
ΑΡΘΡΟ 4
ΔΙΑΔΙΚΑΣΙΑ ΕΙΣΑΓΩΓΗΣ
ΠΡΟΠΤΥΧΙΑΚΩΝ ΦΟΙΤΗΤΩΝ
Η εισαγωγή στο Τμήμα Λογιστικής και Χρηματοοικονομικής γίνεται: (α) με το ισχύον σύστημα εισαγωγικών
εξετάσεων που διεξάγεται με ευθύνη του Υπουργείου
Παιδείας, Έρευνας και Θρησκευμάτων (για απόφοιτους
Λυκείου), (β) με κατατακτήριες εξετάσεις (για απόφοιτους άλλων Σχολών) και (γ) με άλλες διαδικασίες που
ορίζονται από το ΥΠ.Π.Ε.Θ (όπως: το 5% για λόγους υγείας, ομογενείς, αλλοδαποί, κ.ο.κ.).
ΑΡΘΡΟ 5
ΧΡΟΝΙΚΗ ΔΙΑΡΘΡΩΣΗ ΣΠΟΥΔΩΝ ΔΙΔΑΚΤΙΚΟ ΕΡΓΟ-ΥΠΟΧΡΕΩΣΕΙΣ
1. Το ακαδημαϊκό έτος αρχίζει την 1η Σεπτεμβρίου και
λήγει την 31η Αυγούστου. Το διδακτικό έργο κάθε ακαδημαϊκού έτους διαρθρώνεται χρονικά σε δύο (2) ακα-
δημαϊκά εξάμηνα, το χειμερινό και το εαρινό. Οι ακριβείς
ημερομηνίες έναρξης και λήξης του κάθε εξάμηνου καθορίζονται από το Ίδρυμα. Ως διδακτικό έργο, μεταξύ
άλλων, θεωρείται: α) η αυτοτελής διδασκαλία ενός μαθήματος σε ενιαίο ακροατήριο ή σε τμήματα ή σε μικρές
ομάδες φοιτητών, β) η συνεργασία διδασκόντων κατά
τη διδασκαλία μαθημάτων ή διακλαδικών σεμιναρίων,
γ) οι εργαστηριακές ή φροντιστηριακές ασκήσεις και η εν
γένει πρακτική εξάσκηση των φοιτητών, δ) η επίβλεψη εργασιών και ε) η οργάνωση σεμιναρίων, άλλων πρακτικών
προσομοίωσης ή άλλων ανάλογων δραστηριοτήτων που
αποσκοπούν στην εμπέδωση των γνώσεων των φοιτητών.
2. Το χρονικό διάστημα διδασκαλίας για κάθε εξάμηνο
περιλαμβάνει κατ' ελάχιστο 13 πλήρεις εβδομάδες.
3. Το ωρολόγιο πρόγραμμα διδασκαλίας ανακοινώνεται από την Γραμματεία του Τμήματος στον πίνακα
ανακοινώσεων και στην ιστοσελίδα του Τμήματος.
4. Ο ελάχιστος αριθμός των φοιτητών για τη διδασκαλία
ενός μαθήματος επιλογής, ορίζεται με απόφαση της Συνέλευσης. Σε περίπτωση που δεν ικανοποιείται η ελάχιστη
προϋπόθεση σε αριθμό φοιτητών δε διδάσκεται το μάθημα.
5. Ο υπεύθυνος για τη διδασκαλία ενός μαθήματος
οφείλει: (α) κατά την έναρξη του εξαμήνου, να αναρτά
στο πληροφοριακό σύστημα του Ιδρύματος (Compus)
αναλυτικό πρόγραμμα μαθήματος που θα καλύπτει σε
εβδομαδιαία βάση την ύλη για κάθε ενότητα του μαθήματος, μελέτες περιπτώσεων, ασκήσεις-παραδείγ-
ματα-πρακτικές εφαρμογές καθώς και οποιοδήποτε
πληροφοριακό υλικό που αφορά τη διδασκαλία του
μαθήματος (σημειώσεις, διαφάνειες, κ.ο.κ.), (β) να τηρεί
πιοτά και επακριβώς το πρόγραμμα και το ωράριο των
παραδόσεων του μαθήματος, (γ) να καθορίζει το περιεχόμενο του μαθήματος με τρόπο, που να το καθιστά
έγκυρο και σύμφωνο με τις τρέχουσες εξελίξεις, όπως
αυτό προκύπτει από τη χρήση σύγχρονων και διεθνώς
αναγνωρισμένων συγγραμμάτων και επιστημονικών άρθρων από τη διεθνή βιβλιογραφία, στα πλαίσια της ύλης
του μαθήματος, (δ) να φροντίζει για τη συσχέτιση του
θεωρητικού μέρους της διδασκαλίας με την υψηλού επιπέδου πρακτική, όπως αυτή εφαρμόζεται σε σύγχρονες
οντότητες και οργανισμούς. Η προσπάθεια αυτή ενισχύεται με τη χρήση μελέτης περιπτώσεων, με αξιοποίηση
προσκεκλημένων ομιλητών αναγνωρισμένων για την
πείρα και τις ειδικές γνώσεις τους ή με συνδυασμό των
δύο, (ε) να τηρεί τουλάχιστον δύο ώρες γραφείου την
εβδομάδα, που θα επιτρέπουν την απρόσκοπτη επικοινωνία των φοιτητών μαζί του για θέματα που άπτονται
των σπουδών τους και του συγκεκριμένου μαθήματος.
6. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 6
ΑΝΑΣΤΟΛΗ ΣΠΟΥΔΩΝ - ΔΙΑΓΡΑΦΗ ΜΕΡΙΚΗ ΦΟΙΤΗΣΗ
1. Ο φοιτητής μπορεί ύστερα από αίτηση του στην
Κοσμητεία της Σχολής να διακόψει τη φοίτηση του για
όσα εξάμηνα απαιτούνται για την ολοκλήρωση των
σπουδών του (8 εξάμηνα). Η αίτηση υποβάλλεται κατά
την εγγραφή του στο Πανεπιστήμιο ή κατά τη διάρκεια
της φοίτησης του. Η αναστολή της φοίτησης άρχεται
από 1 Σεπτεμβρίου του εκάστοτε ακαδημαϊκού έτους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
και διαρκεί για όσα εξάμηνα, σύμφωνα με τις κείμενες
διατάξεις, αιτηθεί ο φοιτητής (όχι περισσότερα από 8
εξάμηνα). Κατά τη διάρκεια της αναστολής ο φοιτητής
χάνει τη φοιτητική του ιδιότητα και την αποκτά εκ νέου
με τη λήξη της αναστολής της φοίτησης του.
2. Ο φοιτητής που εισάγεται σε άλλο Τμήμα Ιδρύματος
της ημεδαπής, εφόσον επιθυμεί να εγγραφεί σε αυτό, διαγράφεται από το Τμήμα Λογιστικής και Χρηματοοικονο-
μικής. Η διαγραφή του φοιτητή γίνεται μετά από αίτηση
του στη Γραμματεία, αφού παραδώσει τη φοιτητική του
ταυτότητα, την κάρτα σίτισης, το βιβλιάριο υγείας (εάν
υπάρχει) και εφόσον βεβαιώσει η Βιβλιοθήκη του Πανεπιστημίου ότι δεν οφείλει συγγράμματα. Η Γραμματεία
του Τμήματος εκδίδει το αποφοιτήριο του φοιτητή, το
οποίο παραλαμβάνει με υπογραφή του.
3. Ο φοιτητής που αποδεδειγμένα εργάζεται για είκοσι (20) ώρες την εβδομάδα μπορεί να εγγράφεται ως
φοιτητής μερικής φοίτησης μετά από αίτηση του στην
Κοσμητεία της Σχολής.
4. Για θέματα που δεν καλύπτονται από το παρόν
άρθρο αρμόδια να αποφασίζει είναι η Συνέλευση του
Τμήματος και η Κοσμητεία της Σχολής.
ΑΡΘΡΟ 7
ΣΥΜΒΟΥΛΕΥΤΙΚΗ ΣΤΗΡΙΞΗ ΤΩΝ ΦΟΙΤΗΤΩΝ
1. Το Τμήμα Λογιστικής και Χρηματοοικονομικής
εφαρμόζει το θεσμό του Συμβούλου Καθηγητή (Tutor),
αναθέτοντας σε κάθε μέλος ΔΕΠ συγκεκριμένο αριθμό
προπτυχιακών φοιτητών. Ο καθηγητής σύμβουλος, παρακολουθεί, καθοδηγεί και συμβουλεύει τον φοιτητή σε
κάθε εκπαιδευτικό του πρόβλημα. Επίσης, οι καθηγητέςσύμβουλοι αναλαμβάνουν να προβάλουν τον Οδηγό
Σπουδών καθώς και κάθε άλλη σχετική πληροφόρηση
σε όλους τους νεοεισερχόμενους φοιτητές όπως και να
προωθήσουν το πρόγραμμα σπουδών σε μαθητές της
δευτεροβάθμιας εκπαίδευσης.
2. Για την ενημέρωση των φοιτητών σχετικά με το σύστημα σπουδών που καθιερώνεται από το πρόγραμμα
προπτυχιακών σπουδών του Τμήματος Λογιστικής και
Χρηματοοικονομικής, τις βασικές του αρχές, το περιεχόμενο και τη σημασία των υποχρεωτικών μαθημάτων,
των μαθημάτων επιλογής των επιμέρους κατηγοριών, το
σύστημα ελέγχου των γνώσεων που καθιερώνεται από
το νόμο, καθώς και για την καθοδήγηση τους σε όλα τα
θέματα των προπτυχιακών τους σπουδών, τα μέλη ΔΕΠ
του Τμήματος και το επιστημονικό προσωπικό υποχρεούνται να δέχονται τους φοιτητές και τους ορισμένους
εκπροσώπους τους σε ακρόαση σε συγκεκριμένες ημέρες, ώρες και τόπο κατά την διάρκεια της εβδομάδας.
3. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 8
ΕΓΓΡΑΦΗ - ΔΗΛΩΣΗ ΜΑΘΗΜΑΤΩΝ ΕΞΑΜΗΝΟΥ
1. Η εγγραφή, των εισαγομένων πρωτοετών φοιτητών/
τριών γίνεται με την κατάθεση στη Γραμματεία του Τμήματος, μέσα στις νόμιμες προθεσμίες, σύμφωνα με τις
ισχύουσες διατάξεις, αίτησης εγγραφής συνοδευόμενης
από τα δικαιολογητικά που προβλέπει ο Νόμος. Η Γραμματεία χορηγεί σε κάθε φοιτητή τον αριθμό μητρώου και
τηρεί για κάθε φοιτητή ή φοιτήτρια, αρχείο στο οποίο
καταχωρούνται: α) οι τίτλοι και τα δικαιολογητικά που
υποβλήθηκαν κατά την εγγραφή, β) αντίγραφα πιστοποιητικών ή βεβαιώσεων που χορηγήθηκαν, γ) τυχόν
υποτροφίες ή βραβεία που έχουν απονεμηθεί, ή πειθαρχικές ποινές που έχουν επιβληθεί και δ) η βαθμολογία για
κάθε εξεταζόμενο μάθημα. Το περιεχόμενο του αρχείου
φοιτητή αποτελεί προσωπικό δεδομένο και είναι προσβάσιμο από τον Πρόεδρο, τα μέλη ΔΕΠ του Τμήματος,
τα μέλη της Γραμματείας και τον ενδιαφερόμενο. Μπορεί όμως το περιεχόμενο του να χρησιμοποιηθεί από
το Τμήμα, τη Σχολή και το Πανεπιστήμιο ανωνύμως για
στατιστικούς λόγους ή με την έγγραφη συναίνεση του
ενδιαφερομένου φοιτητή ή φοιτήτριας για άλλο λόγο.
2. Οι φοιτητές οφείλουν στην αρχή κάθε εξαμήνου
να κάνουν ηλεκτρονική δήλωση μαθημάτων μέσω του
συστήματος «Students web» του Ιδρύματος σε ημερομηνίες οι οποίες καθορίζονται από την Κοσμητεία της
Σχολής. Στη δήλωση θα πρέπει να συμπεριλάβουν τα
μαθήματα που θα παρακολουθήσουν κατά το τρέχον
ακαδημαϊκό εξάμηνο. Οι φοιτητές θα πρέπει να δηλώνουν και τα μαθήματα που οφείλουν από προηγούμενα
εξάμηνα- τα χειμερινά οφειλόμενα μαθήματα θα τα δηλώνουν όταν γίνονται οι δηλώσεις μαθημάτων χειμερι-
νού εξαμήνου και τα εαρινά οφειλόμενα μαθήματα στις
δηλώσεις μαθημάτων εαρινού εξαμήνου. Οι φοιτητές
έχουν την υποχρέωση να παρακολουθούν τις ανακοινώσεις του Τμήματος και να ολοκληρώνουν τις δηλώσεις
μαθημάτων μέσα στις προθεσμίες που τίθενται. Όταν οι
φοιτητές δεν δηλώσουν ένα μάθημα, δεν μπορούν να
λάβουν μέρος στις αντίστοιχες εξετάσεις και δεν δικαιούνται να πάρουν συγγράμματα. Η επιλογή της κατεύ-
θυνσης σπουδών, γίνεται στην αρχή του Ε' εξαμήνου. Η
Συνέλευση του Τμήματος αποφασίζει την κατεύθυνση
για τους φοιτητές οι οποίοι βρίσκονται στο Ε' εξάμηνο
και δεν την έχουν επιλέξει. Η κατεύθυνση αλλάζει, πριν το
ΣΤ εξάμηνο, με απόφαση της Συνέλευσης και εφόσον ο
φοιτητής δεν έχει περάσει κανένα υποχρεωτικό μάθημα
του Ε΄ εξαμήνου.
3. Η επιτυχής υποβολή δήλωσης μαθημάτων πιστοποιείται από την ύπαρξη εκτυπωμένης ή αποθηκευμένης
ηλεκτρονικής απόδειξης υποβολής δήλωσης εγγραφής
και δήλωσης μαθημάτων.
4. Για τη συμμετοχή του φοιτητή στην επαναληπτική
εξεταστική περίοδο κάθε ακαδημαϊκού έτους (το μήνα
Σεπτέμβριο) δεν υποβάλλεται ξεχωριστή δήλωση και ο
φοιτητής δικαιούται να εξετασθεί σε όλα τα μαθήματα
που είχε επιλέξει με τις δηλώσεις του κατά τα δύο εξάμηνα του συγκεκριμένου ακαδημαϊκού έτους, εφόσον
είχε αποτύχει ή δεν είχε εξετασθεί σε αυτά.
5. Ο φοιτητής που αποδεδειγμένα δεν έχει δηλώσει
τα μαθήματα χειμερινού ή εαρινού εξαμήνου μπορεί
να υποβάλει στην Κοσμητεία της Σχολής αιτιολογημένη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
αίτηση για εκπρόθεσμη δήλωση μαθημάτων η οποία
αφού γίνει δεκτή υποβάλλει δήλωση.
6. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος και η Κοσμητεία της Σχολής.
ΑΡΘΡΟ 9
ΧΡΟΝΟΣ ΚΑΙ ΚΑΤΑΝΟΜΗ ΔΙΔΑΣΚΑΛΙΑΣ ΣΥΓΓΡΑΜΜΑΤΑ
1. Ο αριθμός των ωρών εβδομαδιαίας διδασκαλίας
κάθε μαθήματος, όπως αναφέρεται στο ωρολόγιο πρόγραμμα, απεικονίζει τη διάρκεια απασχόλησης του φοι-
τητή σε αίθουσα διδασκαλίας για το μάθημα αυτό (για
παραδόσεις, φροντιστήρια, ασκήσεις, επαναλήψεις, κλπ)
και δεν επιτρέπεται να παραβιάζεται από τον διδάσκοντα, ούτε με παράλειψη, αλλά ούτε και με υπέρβαση του
αριθμού ωρών ανά εβδομάδα, με εξαίρεση τις περιπτώσεις αναγκαίας αναπλήρωσης ωρών μαθήματος λόγω
απρόβλεπτης ματαίωσης.
2. Τα ωρολόγια προγράμματα συντάσσονται υποχρεωτικά κατά τρόπο, ώστε, στο μέτρο του δυνατού, να εξασφα-
λίζεται το ίδιο ωράριο διδασκαλίας για όλα τα τμήματα του
ίδιου μαθήματος καθώς και η κατά το δυνατόν συνέχεια
στην παρακολούθηση των μαθημάτων χωρίς σημαντικά
κενά για τους φοιτητές, τουλάχιστον, σε σχέση με τα μαθήματα. Τα ωρολόγια προγράμματα αναρτώνται με ευθύνη
της Γραμματείας στην ιστοσελίδα του Τμήματος.
3. Κάθε εξαμηνιαίο μάθημα συνεισφέρει έναν αριθμό
«Πιστωτικών Μονάδων - ECTS», συμβατών με το Σύστημα Κατοχύρωσης Πιστωτικών Μονάδων. Οι πιστωτικές
μονάδες ECTS των μαθημάτων αναγνωρίζονται σύμφωνα με τα ισχύοντα της εξεταστικής περιόδου κατά την
οποία εξετάστηκε επιτυχώς το μάθημα.
4. Στους φοιτητές που παρακολουθούν το πρόγραμμα
σπουδών χορηγούνται, σύμφωνα με τις ισχύουσες διατάξεις, δωρεάν διδακτικά συγγράμματα και διδακτικά βοη-
θήματα. Η Συνέλευση του Τμήματος, μετά από εισήγηση
των μελών ΔΕΠ, εγκρίνει τον κατάλογο των προτεινόμενων ανά μάθημα συγγραμμάτων, τα οποία εισάγονται
από τη Γραμματεία στο σύστημα «ΕΥΔΟΞΟΣ». Οι φοιτητές μετά την ηλεκτρονική δήλωση μαθημάτων μέσω του
συστήματος «Students web» του Ιδρύματος, θα πρέπει να
κάνουν ηλεκτρονική δήλωση συγγραμμάτων μέσω του
συστήματος επιλογής και διανομής συγγραμμάτων στην
ιστοσελίδα: www.eudoxus.gr μέσα στις ημερομηνίες που
ορίζονται στο σύστημα «ΕΥΔΟΞΟΣ». Οι φοιτητές για κάθε
νέο μάθημα που δηλώνουν, έχουν δικαίωμα επιλογής και
παραλαβής ενός μόνο από τα διαθέσιμα συγγράμματα. Οι
φοιτητές που παρακολουθούν πρόγραμμα σπουδών για
τη λήψη δεύτερου πτυχίου δικαιούνται, επίσης, δωρεάν
συγγράμματα και διδακτικά βοηθήματα.
5. Η Συνέλευση του Τμήματος, μετά από εισήγηση των
μελών ΔΕΠ , δύναται να καταρτίζει, για κάθε μάθημα,
κατάλογο συγγραμμάτων ή άλλων διδακτικών βοηθημάτων που υποδεικνύονται στους φοιτητές για τη μελέτη
τους, πέραν των όσων διανέμονται σε αυτούς από το
σύστημα «ΕΥΔΟΞΟΣ». Το Τμήμα καταβάλλει προσπάθεια,
ώστε τα πρόσθετα αυτά συγγράμματα ή διδακτικά βοηθήματα να υπάρχουν σε ικανό αριθμό αντιτύπων στην
Βιβλιοθήκη του Ιδρύματος.
6. Οι διδάσκοντες αναρτούν στο σύστημα Compus
(ενότητα μαθήματος) για τους φοιτητές που έχουν εγγραφεί στο μάθημα, κατά την πρώτη εβδομάδα των
μαθημάτων, αναλυτικό περίγραμμα μελέτης το οποίο
περιλαμβάνει τη διάρθρωση της ύλης του μαθήματος,
σχετική βιβλιογραφία, τον τρόπο βαθμολόγησης καθώς
και κάθε άλλη σχετική πληροφόρηση.
7. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 10
ΑΞΙΟΛΟΓΗΣΗ ΔΙΔΑΣΚΟΝΤΩΝ
1. Κάθε εξάμηνο, πριν από την έναρξη της εξεταστικής
περιόδου, οι φοιτητές έχουν το δικαίωμα και την υποχρέωση να αξιολογούν τους διδάσκοντες προς τον σκοπό
της βελτίωσης του επιπέδου των σπουδών, σύμφωνα
με τις προδιαγραφές που τίθενται από την Μονάδα Διασφάλισης Ποιότητας του Πανεπιστημίου.
2. Οι φοιτητές αξιολογούν τον διδάσκοντα για κάθε
μάθημα που παρακολουθούν με βάση ερωτηματολόγιο
που έχουν συμπληρώσει. Οι ερωτήσεις καλύπτουν το
μάθημα ως προς το περιεχόμενο, τον τρόπο διδασκαλίας, το βαθμό συσχέτισης του με την πράξη, τις αρχές,
τη φιλοσοφία και το σκοπό του Τμήματος.
3. Η αξιολόγηση του διδάσκοντα από τους φοιτητές
γίνεται με κριτήρια: τις γνώσεις και την ικανότητα μετάδοσης τους στους φοιτητές, την προετοιμασία του, τη
χρησιμοποίηση της πλέον σύγχρονης διεθνώς βιβλιογραφίας, την προθυμία του να απαντά σε ερωτήσεις,
την τήρηση των ωρών διδασκαλίας του μαθήματος, των
ωρών γραφείου, κ.λπ.
4. Η ανάλυση των απαντήσεων με τις παρατηρήσεις
των φοιτητών και οι συγκριτικοί πίνακες ετοιμάζονται
από το Κέντρο Υπολογιστών και Δικτύων του Πανεπιστημίου.
5. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 11
ΕΞΕΤΑΣΤΙΚΕΣ ΠΕΡΙΟΔΟΙ - ΕΞΕΤΑΣΕΙΣ
1. Οι εξετάσεις των μαθημάτων γίνονται γραπτά εκτός
εάν συντρέχουν ειδικοί λόγοι που καθιστούν αδύνατη
τη γραπτή εξέταση. Η τελική εξέταση κάθε μαθήματος
αποβλέπει κατά κύριο λόγο στον έλεγχο της κριτικής ικανότητας του εξεταζομένου παρά στην ικανότητά του να
απομνημονεύει. Η επιτυχής ολοκλήρωση του μαθήματος
προϋποθέτει ότι ο βαθμός της εξέτασης είναι τουλάχιστον πέντε «5».
2. Η γραπτή εξέταση κάθε μαθήματος διαρκεί δύο
(2) ώρες μετά τη διανομή των θεμάτων. Η Γραμματεία
αναρτά εγκαίρως στη ιστοσελίδα του Τμήματος το ενιαίο
πρόγραμμα των γραπτών εξετάσεων του εξαμήνου, το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
οποίο πρέπει υποχρεωτικά να περιέχει, για κάθε μάθημα,
την ημέρα διεξαγωγής της εξέτασης, τα χρονικά όρια
έναρξης και λήξης της για καθένα από τα τμήματα στα
οποία κατανέμονται ενδεχομένως οι φοιτητές και τον
τόπο εξέτασης (αμφιθέατρο, αίθουσα).
3. Οι διδάσκοντες λαμβάνουν μέριμνα για τη διεξαγωγή
της γραπτής εξέτασης, εφόσον είναι πρακτικά δυνατό, την
ίδια ώρα σε όλα τα τμήματα διδασκαλίας του ίδιου μαθήματος, καθώς και για την ομοιομορφία της εξέτασης από
την άποψη της βαρύτητας των θεμάτων και των κριτηρίων
αξιολόγησης των φοιτητών. Ακόμη, οι διδάσκοντες οφείλουν να διαμορφώνουν τα θέματα των εξετάσεων ώστε να
ελαχιστοποιείται ο κίνδυνος αντιγραφής ή φαλκίδευσης
του αποτελέσματος της εξεταστικής διαδικασίας με τεχνολογικά μέσα. Τέλος, οι διδάσκοντες οφείλουν να είναι συνε-
χώς παρόντες στους χώρους των εξετάσεων, να επιβλέπουν
για την απρόσκοπτη και αδιάβλητη διεξαγωγή τους και να
λαμβάνουν τα αναγκαία για το σκοπό αυτό μέτρα.
4. Οι εξεταζόμενοι φοιτητές απαγορεύεται να επιχειρούν αντιγραφή απαντήσεων ή οποιοδήποτε άλλο τρό-
πο φαλκίδευσης του αποτελέσματος της εξεταστικής
διαδικασίας, καθώς και να προσκομίζουν στις αίθουσες
των εξετάσεων βιβλία, βοηθήματα, σημειώσεις, ηλεκτρονικά μέσα επικοινωνίας ή οποιασδήποτε άλλης μορφής
κείμενα. Τυχόν εγχείρημα χρήσης ηλεκτρονικών μέσων
επικοινωνίας κατά τη διάρκεια της εξεταστικής διαδικασίας αποτελεί ιδιαίτερα επιβαρυντική περίπτωση σε
βάρος του εξεταζομένου. Σε περίπτωση παραβίασης
των απαγορεύσεων επιβάλλεται, ως μέτρο εσωτερικής
τάξης για τη διασφάλιση του αδιάβλητου της εξεταστικής διαδικασίας, ο μηδενισμός του γραπτού, ανεξάρτητα
από οποιαδήποτε άλλη σχετική πρόβλεψη κυρώσεων.
5. Ο φοιτητής ο οποίος έχει απολέσει την φοιτητική του
ταυτότητα κατά τη διάρκεια της εξεταστικής περιόδου
μπορεί να προσκομίσει βεβαίωση σπουδών από τη Γραμματεία και την αστυνομική του ταυτότητα ή οποιοδήποτε
δημόσιο έγγραφο με φωτογραφία που αποδεικνύει την
ταυτότητά του.
6. Οι φοιτητές έχουν δικαίωμα μετά το πέρας των εξετάσεων και της ανάρτησης των αποτελεσμάτων σε ειδικά
καθορισμένες μέρες και ώρες, να βλέπουν το γραπτό
τους και να ζητούν διευκρινήσεις για τον τρόπο που
αυτό αξιολογήθηκε. Η ανακοίνωση εκδίδεται από τον
διδάσκοντα καθηγητή.
7. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 12
ΔΙΕΞΑΓΩΓΗ ΕΞΕΤΑΣΕΩΝ
1. Η Γραμματεία του Τμήματος αναρτά το πρόγραμμα
των εξετάσεων στην ιστοσελίδα του Τμήματος επίσης,
σε κάθε εξεταστική περίοδο, ορίζεται ο υποψήφιος διδάκτορας που θα είναι αρμόδιος για την κατάρτιση του
προγράμματος των επιτηρήσεων και του ορισμού των
επιτηρητών. Το πρόγραμμα των επιτηρήσεων αποστέλλεται ηλεκτρονικά στα μέλη ΔΕΠ του Τμήματος.
2. Οι επιτηρητές θα πρέπει να ενημερώνουν εγγράφως
τον υπεύθυνο κατάρτισης του προγράμματος επιτηρήσεων, τον διδάσκοντα του μαθήματος και τη Γραμματεία
του Τμήματος για, τυχόν, αδυναμία προσέλευσης όπως
και αντικατάστασης από άλλον επιτηρητή, με δική τους
πάντα ευθύνη. Επίσης, θα πρέπει να προσέρχονται στον
χώρο των εξετάσεων που έχουν ορισθεί δεκαπέντε (15)
λεπτά, τουλάχιστον, νωρίτερα από τον προβλεπόμενο
χρόνο έναρξης της επιτήρησης.
3. Οι επιτηρητές, πριν την έναρξη των εξετάσεων θα
πρέπει να φροντίζουν για την απομάκρυνση όλων των
αντικειμένων που βρίσκονται στα έδρανα. Στα έδρανα
μπορούν να βρίσκονται μόνο τα θέματα των εξετάσεων
και οποιοδήποτε άλλο αντικείμενο κρίνει ο διδάσκων ότι
είναι απαραίτητο. Απαγορεύεται ρητά η χρήση κινητού
τηλεφώνου ή οποιουδήποτε άλλου ηλεκτρονικού μέσου
κατά τη διάρκεια της εξέτασης. Τα κινητά τηλέφωνα θα
πρέπει να παραμένουν απενεργοποιημένα καθ' όλη τη
διάρκεια της εξέτασης και μακριά από τους εξεταζόμενους. Η χρήση ή απλή ύπαρξη τέτοιων συσκευών σε
θέση που επιτρέπει έστω και τη δυνητική χρήση τους,
συνιστά απόπειρα αντιγραφής και θα αντιμετωπίζεται
αναλόγως.
4. Οι εξεταζόμενοι πρέπει να κάθονται στις θέσεις τους
ακολουθώντας τις οδηγίες των επιτηρητών και του διδάσκοντα.
5. Οι καθορισμένοι επιτηρητές οφείλουν να ελέγχουν
την ακαδημαϊκή ταυτότητα του φοιτητή, η οποία πιστοποιεί την ταυτότητα του εξεταζομένου, να διαπιστώνουν
την αναγραφή του ονοματεπωνύμου και του αριθμού
μητρώου του φοιτητή πάνω στο γραπτό, να επιτηρούν
συνεχώς τις εισόδους και εξόδους της αίθουσας, ιδίως
κατά την ώρα λήξης του χρόνου εξέτασης και παράδοσης των γραπτών και να φροντίζουν ώστε να μην εξέρχε-
ται ή αποχωρεί κανείς από την αίθουσα εξετάσεων πριν
από την πάροδο τριάντα λεπτών (30') από τη διανομή
των θεμάτων.
6. Οι επιτηρητές μεριμνούν για την τήρηση του χρόνου έναρξης και λήξης της εξέτασης σύμφωνα με τα
προβλεπόμενα στο πρόγραμμα εξετάσεων. Οι φοιτητές δεν επιτρέπεται να αποχωρήσουν από την αίθουσα
για τουλάχιστον τριάντα (30) λεπτά από την έναρξη της
εξέτασης προκειμένου να συμμετέχουν και εξεταζόμενοι
φοιτητές που άργησαν να προσέλθουν. Η προσέλευση
οποιουδήποτε φοιτητή μετά το πέρας των τριάντα (30)
λεπτών δεν επιτρέπεται.
7. Κατά τη διάρκεια της εξέτασης καταρτίζεται από
τους επιτηρητές κατάλογος εξεταζόμενων στον οποίο
οι φοιτητές καταχωρούν το όνομά τους, τον αριθμό μητρώου με τη σειρά με την οποία κάθονται και υπογρά-
φουν την κατάσταση όταν παραδίδουν το γραπτό τους.
Οι εξεταζόμενοι φοιτητές οφείλουν να έχουν δηλώσει
το μάθημα στο οποίο εξετάζονται στην ηλεκτρονική δήλωση μαθημάτων του τρέχοντος εξαμήνου και να έχουν
μαζί τους την φοιτητική τους ταυτότητα ή σε περίπτωση
απώλειας αυτής την αστυνομική ταυτότητα (την οποία
θα πρέπει να ελέγχουν οι επιτηρητές) ή οποιοδήποτε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
δημόσιο έγγραφο με φωτογραφία που να πιστοποιεί την
ταυτότητας τους και βεβαίωση φοίτησης από τη Γραμματεία του Τμήματος, προκειμένου να μπορέσουν να
συμμετέχουν στην εξέταση.
8. Κάθε εξεταζόμενος οφείλει κατά τη διάρκεια της
γραπτής εξέτασης να σέβεται τους όρους ομαλής διεξαγωγής της εξέτασης, αποφεύγοντας οποιεσδήποτε ενο-
χλήσεις προς τους υπόλοιπους εξεταζόμενους. Οφείλει
επίσης να ακολουθεί τις υποδείξεις των επιτηρητών και
να συμμορφώνεται σε αυτές.
9. Οι επιτηρητές έχουν δικαίωμα και υποχρέωση να
παρατηρούν οποιονδήποτε εξεταζόμενο παρατυπεί (π.χ.
συνομιλίες, κατοχή ή ανταλλαγή σημειώσεων και άλλων
αντικειμένων, σημειώσεις στα έδρανα, διευκόλυνση ή
συμμετοχή σε αντιγραφή, χρήση κινητού τηλεφώνου κ.α.).
Όταν εντοπίσουν παράβαση οποιασδήποτε μορφής, οι
επιτηρητές πρέπει να ενεργούν σύμφωνα με τις οδηγίες
του διδάσκοντα με έναν από τους ακόλουθους τρόπους:
(α) επαναφέροντας τον εξεταζόμενο/η στην τάξη με προφορική παρατήρηση, (β) μετακινώντας τον εξεταζόμενο/η
σε άλλη θέση (γ) αποβάλλοντας τον εξεταζόμενο/η και
μονογράφοντας το γραπτό του/της. Σε περίπτωση εφαρμογής της περίπτωσης (γ) θα πρέπει να ενημερώνεται ο
διδάσκων το αργότερο μέχρι το τέλος της εξέτασης.
10. Απαγορεύεται η έξοδος εξεταζόμενων από την
αίθουσα εξέτασης πριν παραδώσουν τα θέματα και το
γραπτό τους χωρίς να συντρέχει σοβαρός λόγος υγείας.
Κατ' εξαίρεση, για λόγους υγείας, επιτρέπεται ολιγόλεπτη
έξοδος από την αίθουσα εξέτασης με συνοδεία επιτηρητή.
11. Σε περίπτωση που κάποιος φοιτητής/τρια αποβληθεί από τον επιτηρητή ή τον διδάσκοντα από την
αίθουσα εξέτασης επειδή υπέπεσε σε ακαδημαϊκό παράπτωμα (π.χ. συνομιλίες, κατοχή ή ανταλλαγή σημειώ-
σεων ή άλλων αντικειμένων, προσπάθεια για αντιγραφή,
σημειώσεις στα έδρανα, διευκόλυνση ή συμμετοχή σε
αντιγραφή, χρήση κινητού τηλεφώνου ή άλλου ηλεκτρονικού μέσου), τότε μπορεί να κληθεί από τον διδάσκοντα
να παραστεί στην προσεχή Συνέλευση του Τμήματος (η
οποία λαμβάνει γραπτή ενημέρωση από το διδάσκοντα
σχετικά με το περιστατικό) και η οποία μπορεί να επιβάλλει ανάλογες με το παράπτωμα ποινές. Ανάλογες κυρώ-
σεις μπορούν να βαρύνουν και τους εξεταζόμενους των
οποίων τα γραπτά ή μέρος αυτών παρουσιάζουν μεγάλες
ομοιότητες οι οποίες δημιουργούν υπόνοιες αντιγραφής,
ασχέτως αν συνελήφθησαν ή όχι από τον επιτηρητή να
αντιγράφουν κατά την διάρκεια της εξέτασης.
12. Για θέματα που δεν καλύπτονται από το παρόν
άρθρο, αρμόδια να αποφασίζει, είναι η Συνέλευση του
Τμήματος.
ΑΡΘΡΟ 13
ΠΕΙΘΑΡΧΙΚΕΣ ΚΥΡΩΣΕΙΣ
1. Σε περίπτωση σοβαρών παραπτωμάτων ή μη ακαδημαϊκής συμπεριφοράς, είναι δυνατή η διαγραφή
φοιτητών, σύμφωνα με τον νόμο, μετά από πειθαρχική
διαδικασία η οποία ενεργοποιείται μετά από απόφαση
της Συνέλευσης του Τμήματος.
2. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 14
ΒΑΘΜΟΛΟΓΙΑ - ΛΗΨΗ ΠΤΥΧΙΟΥ
1. Οι διδάσκοντες οφείλουν να παραδίδουν στη
Γραμματεία του Τμήματος τα αποτελέσματα των τελικών εξετάσεων για κάθε μάθημα σε εύλογο χρονικό
διάστημα από την ημέρα διεξαγωγής της εξέτασης. Η
βαθμολογία του/της φοιτητή/φοιτήτριας σε κάθε μάθημα προσδιορίζεται από τον διδάσκοντα, ο οποίος
οργανώνει τις εξετάσεις. Σε περίπτωση αποτυχίας σε
κάποιο μάθημα, ο/η φοιτητής/τρια υποχρεώνεται να
το επαναλάβει, δηλώνοντας το εκ νέου, σε επόμενα
αντίστοιχα εξάμηνα. Σε όλα τα μαθήματα του Προγράμματος Σπουδών το αποτέλεσμα του ελέγχου των γνώ-
σεων του φοιτητή εκφράζεται αριθμητικά με βαθμούς,
από μηδέν (0) έως δέκα (10) ενώ είναι δυνατή η χρήση
μισής μονάδας. Στους πίνακες των αποτελεσμάτων η
αποτυχία σημειώνεται με βαθμούς από μηδέν (0) έως
τέσσερα και μισό (4,5) και η επιτυχία με βαθμούς από
πέντε (5) έως δέκα (10).
2. Κατά τη βαθμολόγηση από τους διδάσκοντες δεν
θα πρέπει να λαμβάνεται υπόψη ενδεχόμενη έκφραση
αιτήματος του φοιτητή να καταχωρηθεί ως «αποτυχών»,
σε περίπτωση που δεν επιτύχει την επιθυμητή γι' αυτόν
βαθμολογία. Επίσης, δεν προβλέπεται η μεταφορά βαθμού φοιτητή από μια εξεταστική περίοδο σε άλλη.
3. Ο φοιτητής περατώνει υποχρεωτικά τον πρώτο κύκλο σπουδών του στο Τμήμα Λογιστικής και Χρηματο-
οικονομικής και του απονέμεται ως τίτλος σπουδών το
αντίστοιχο πτυχίο μόλις συγκεντρώσει διακόσιες σαράντα (240) πιστωτικές μονάδες ECTS και έχει ολοκληρώσει
την επιτυχή του εξέταση στα υποχρεωτικά και επιλογής
μαθήματα του Προπτυχιακού Προγράμματος Σπουδών
που παρακολούθησε.
4. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 15
ΒΑΘΜΟΣ ΠΤΥΧΙΟΥ
1. Το πτυχίο πιστοποιεί την επιτυχή αποπεράτωση των
σπουδών του φοιτητή και αναγράφει βαθμό, που είναι δεκαδικός μέχρι εκατοστά. Ο βαθμός αυτός είναι κατά σειρά
επιτυχίας: «Άριστα»: από 8,50 μέχρι 10, «Πολύ Καλά»: από
6,50 μέχρι 8,49 και «Καλά»: από 5,00 μέχρι 6,49.
2. Ο τρόπος υπολογισμού του βαθμού του πτυχίου, ως
τίτλου σπουδών, καθώς και ο τρόπος χαρακτηρισμού της
συνολικής επίδοσης του φοιτητή σε αυτό καθορίζεται
από την κείμενη νομοθεσία. Ο τελικός βαθμός πτυχίου
υπολογίζεται ως σταθμικός μέσος όρος με βάση τις μονάδες ECTS και τον βαθμό του κάθε μαθήματος.
3. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
ΑΡΘΡΟ 16
ΠΡΑΚΤΙΚΗ ΑΣΚΗΣΗ
1. Οι φοιτητές πραγματοποιούν πρακτική άσκηση στον
δημόσιο ή τον ιδιωτικό τομέα της ημεδαπής ή της αλλοδαπής, σύμφωνα με τον Κανονισμό του Πανεπιστημίου
Μακεδονίας και το ισχύον νομικό πλαίσιο. Συγκεκριμένα,
κατά τη διάρκεια του τέταρτου έτους σπουδών ή και
νωρίτερα, έχουν τη δυνατότητα να κάνουν πρακτική
άσκηση, συγκεκριμένης χρονικής διάρκειας σε φορέα
ή επιχείρηση της επιλογής τους. Η πρακτική άσκηση μπορεί να πραγματοποιηθεί ύστερα από αίτηση του ενδια-
φερόμενου, στην Ελλάδα, μέσω του Γραφείου Πρακτικής
Άσκησης του Πανεπιστημίου, ή στο εξωτερικό μέσω του
Γραφείου Erasmus+. Ειδική μέριμνα λαμβάνεται για τη
διευκόλυνση φοιτητών με αναπηρία προκειμένου να
πραγματοποιούν πρακτική άσκηση κατά ισότιμο τρόπο
με κάθε άλλο φοιτητή.
2. Η πρακτική άσκηση είναι προαιρετική και λαμβάνει
τρεις (3) πιστωτικές μονάδες ECTS.
3. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 17
ΚΑΤΑΤΑΚΤΗΡΙΕΣ ΕΞΕΤΑΣΕΙΣ
1. Αίτηση εισαγωγής με κατατακτήριες εξετάσεις μπορούν να υποβάλλουν πτυχιούχοι Πανεπιστημίων και ΤΕΙ
του εσωτερικού και ισότιμων Ιδρυμάτων του εξωτερικού (με αναγνωρισμένα πτυχία από τον Δ.Ο.Α.Τ.Α.Π.)
καθώς και πτυχιούχοι Ανωτέρων Σχολών υπερδιετούς
και διετούς κύκλου σπουδών. Οι ενδιαφερόμενοι καταθέτουν την αίτηση τους στη Γραμματεία του Τμήματος
Λογιστικής και Χρηματοοικονομικής (στον Ημιώροφο Γραφείο 1) ή την αποστέλλουν ταχυδρομικά στη Διεύ-
θυνση: Γραμματεία του Τμήματος Λογιστικής και Χρηματοοικονομικής, Εγνατία 156, Τ.Κ. 54636, Θεσσαλονίκη. Η
αίτηση συνοδεύεται από αντίγραφο πτυχίου (φωτοαντίγραφο) βεβαίωση Δ.Ο.Α.Τ.Α.Π. για την ισοτιμία του τίτλου
σπουδών (στην περίπτωση πτυχιούχων Α.Ε.Ι. εξωτερικού)
και φωτοτυπία αστυνομικής ταυτότητας ή φωτοτυπία
οποιουδήποτε δημόσιου εγγράφου αποδεικνύει την ταυτότητα του αιτούντος. Η αίτηση και τα δικαιολογητικά των
πτυχιούχων που επιθυμούν να καταταγούν στο Τμήμα
Λογιστικής και Χρηματοοικονομικής, υποβάλλονται, συνήθως, από 1 έως 15 Νοεμβρίου κάθε ακαδημαϊκού έτους.
2. Οι κατατακτήριες εξετάσεις διενεργούνται κατά το
διάστημα από 1 έως 10 Δεκεμβρίου κάθε ακαδημαϊκού
έτους. Το ποσοστό των κατατάξεων Πτυχιούχων Πανεπιστημίων, ΤΕΙ ή ισότιμων προς αυτά, της Ελλάδος ή του
εξωτερικού (αναγνωρισμένα από το Δ.Ο.Α.Τ.Α.Π.) καθώς
και των κατόχων πτυχίων ανώτερων σχολών υπερδιετούς και διετούς σπουδών αρμοδιότητας Υπουργείου
Παιδείας και Θρησκευμάτων και άλλων Υπουργείων,
ορίζεται ως ποσοστό επί του αριθμού των εισακτέων
κάθε ακαδημαϊκού έτους σε κάθε Τμήμα Πανεπιστημίου
Τ.Ε.Ι. ή Α.Σ.ΠΑΙ.Τ.Ε.
3. Οι υποψήφιοι για κατάταξη επιλέγονται με γραπτές
εξετάσεις που γίνονται κάθε χρόνο από επταμελή επιτροπή σε τρία (3) μαθήματα. Η επιτροπή αυτή, καθώς και
τα εξεταζόμενα μαθήματα ορίζονται από την Συνέλευση
του Τμήματος. Η διαδικασία και οι προθεσμίες ανακοινώνονται στην ιστοσελίδα του Τμήματος.
4. Οι υποψήφιοι για κατάταξη προσέρχονται στην αίθουσα εξέτασης προσκομίζοντας την αστυνομική τους
ταυτότητα ή οποιοδήποτε άλλο δημόσιο έγγραφο πιστοποιεί την ταυτότητά τους. Προσέρχονται στο χώρο
εξέτασης τριάντα (30) λεπτά νωρίτερα και δεν αναχωρούν από την αίθουσα εξέτασης πριν περάσουν τριάντα
(30) λεπτά από την ώρα της εξέτασης. Κατ' εξαίρεση,
για λόγους υγείας, επιτρέπεται ολιγόλεπτη έξοδος του
εξεταζόμενου από την αίθουσα με συνοδεία επιτηρητή.
5. Οι υποψήφιοι δεν επιτρέπεται να εισέλθουν εντός
της αίθουσας, έχοντας μαζί τους βιβλία, σημειώσεις, τετράδια, εκτός από αντικείμενα που επιτρέπονται από
την Επιτροπή. Απαγορεύεται ρητά η χρήση κινητού τηλεφώνου ή οποιουδήποτε άλλου ηλεκτρονικού μέσου
κατά τη διάρκεια της εξέτασης. Τα κινητά τηλέφωνα θα
πρέπει να παραμένουν απενεργοποιημένα καθ' όλη τη
διάρκεια της εξέτασης. Η χρήση ή απλή ύπαρξη τέτοιων
συσκευών σε θέση που επιτρέπει έστω και τη δυνητική
χρήση τους, συνιστά απόπειρα αντιγραφής και θα αντιμετωπίζεται αναλόγως.
6. Οι υποψήφιοι οι οποίοι εμποδίζουν με οποιαδήποτε
τρόπο την ομαλή διεξαγωγή των εξετάσεων, αποκλείονται από τις εξετάσεις.
7. Οι επιτηρητές ελέγχουν τα στοιχεία των εξεταζόμενων και ο ίδιος ο υποψήφιος καλύπτει τα στοιχεία του με
ευθύνη των επιτηρητών για εξασφάλιση του αδιάβλητου
των εξετάσεων, κατά την παράδοση του γραπτού του.
8. Ως εξάμηνο κατάταξης των επιτυχόντων πτυχιούχων
στο Τμήμα ορίζεται το Α΄εξάμηνο στο οποίο και εγγράφονται ως φοιτητές αναδρομικά, ενώ πιστώνονται με
τις πιστωτικές και διδακτικές μονάδες και τους βαθμούς
που αντιστοιχούν μόνο στα μαθήματα που εξετάστηκαν
στις κατατακτήριες εξετάσεις του ακαδημαϊκού έτους
της εγγραφής τους, με την προϋπόθεση ότι έχουν πετύχει τη βάση στο κάθε μάθημα. Οι επιτυχόντες μετά την
εγγραφή τους φοιτούν στο Β΄ εξάμηνο και οφείλουν στη
συνέχεια των σπουδών τους να εξεταστούν επιτυχώς και
στα υπόλοιπα μαθήματα του Α΄εξαμήνου.
9. Τα αποτελέσματα των κατατακτηρίων εξετάσεων
ανακοινώνονται στην ιστοσελίδα του Τμήματος.
10. Επανεξέταση ή αναθεώρηση γραπτού δεν επιτρέπεται.
11. Δεν αναγνωρίζονται μαθήματα των εισακτέων
με κατατακτήριες εξετάσεις από το Τμήμα προέλευσης
τους, παρά μόνο τα τρία (3) μαθήματα στα οποία εξετάζονται για την εισαγωγή τους στο Τμήμα Λογιστικής
και Χρηματοοικονομικής, με την προϋπόθεση ότι έχουν
πετύχει τη βάση στο κάθε μάθημα.
12. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1429/24.04.2019
ΑΡΘΡΟ 18
ΚΙΝΗΤΙΚΟΤΗΤΑ ΦΟΙΤΗΤΩΝ
1. Φοιτητές του Τμήματος που παρακολουθούν και
εξετάζονται επιτυχώς σε μαθήματα Πανεπιστήμιου
άλλης χώρας που τους φιλοξενεί, στα πλαίσια διαπανεπιστημιακής συμφωνίας, π.χ. πρόγραμμα Erasmus
Plus, θα πιστώνονται με τις πιστωτικές μονάδες (ECTS)
που αναφέρονται στο Πρόγραμμα Σπουδών του Ιδρύματος του εξωτερικού. Σε περίπτωση που το μάθημα
που παρακολούθησαν και επιτυχώς εξετάσθηκαν στο
Ίδρυμα υποδοχής έχει λιγότερες πιστωτικές μονάδες
από το αντίστοιχο μάθημα του Τμήματος προέλευσης
τότε θα πρέπει να συμπληρώνουν τις μονάδες που
υπολείπονται με μαθήματα επιλογής. Σε περίπτωση
που το μάθημα που παρακολούθησαν και επιτυχώς
εξετάστηκαν στο Ίδρυμα υποδοχής έχει περισσότερες πιστωτικές μονάδες από το αντίστοιχο του Τμή-
ματος προέλευσης, οι επιπλέον, πιστωτικές μονάδες
αναγράφονται στις σημειώσεις του Παραρτήματος
Διπλώματος.
2. Για θέματα που δεν καλύπτονται από το παρόν
άρθρο, αρμόδια να αποφασίζει είναι η Συνέλευση του
Τμήματος.
ΑΡΘΡΟ 19
ΡΥΘΜΙΣΗ ΑΛΛΩΝ ΘΕΜΑΤΩΝ
Θέματα που δεν ρυθμίζονται από τον παρόντα Κανονισμό ρυθμίζονται κατόπιν αποφάσεων της Συνέλευσης
του Τμήματος Λογιστικής και Χρηματοοικονομικής σύμφωνα με τις ισχύουσες διατάξεις.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 5 Απριλίου 2019
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ

[Source: 20190201429.pdf | Tokens: 33409]